# Kasutusjuhend

# Arvuti VAIO Pro 11/13SVP1121/SVP1321

Prindi

## Mida teha, kui VAIO arvuti ei lülitu sisse (toite näidik ei sütti roheliselt)?

- Veenduge, et kõik kaablid on korralikult seadmetega ühendatud (VAIO arvuti ja vahelduvvooluadapter, vahelduvvooluadapter ja toitejuhe ning toitejuhe ja vahelduvvoolu pistikupesa). Vt teemat Toiteallikaga ühendamine.

- Kui ühendate VAIO arvuti toitejuhtme lülitiga pikendusjuhtmega, veenduge, et lüliti on sees ja pikendusjuhtme toitejuhe on korralikult vahelduvvoolu pistikupessa ühendatud.

- Kui VAIO arvuti pole välja lülitatud tavatoiminguga, võidakse toiteregulaator programmitõrke tõttu peatada.

  Eemaldage kõik ühendatud kaablid ja välisseadmed, nt toitejuhe ja USB-seade, ja vajutage aku väljalülitamise nuppu kolm kuni viis sekundit peenikese sirge esemega (nt kirjaklamber).

  Oodake umbes viis minutit, siis pange kõik kaablid ja seadmed tagasi ning lülitage arvuti uuesti sisse.

- Enne VAIO arvuti esmakordset kasutamist peate arvuti vahelduvvooluadapteriga toiteallikaga ühendama.

- Veenduge, et kasutate kaasasolevat Sony vahelduvvooluadapterit.

  Teie ohutuse huvides kasutage ainult ehtsat Sony vahelduvvooluadapterit, mille Sony teie VAIO arvuti jaoks on tarninud.

- Aku võib olla tühjaks saanud.

- Veenduge, et teie VAIO arvuti pole talveune režiimis, vajutades arvuti nuppu(Toide (Power)).

  Arvestage, et kui vajutate ja hoiate all nuppu(Toide (Power)) üle nelja sekundi, lülitub arvuti välja.

- Kui toote VAIO arvuti külmast kohast otse sooja või kasutate seda suure niiskusega kohas, võib niiskus arvutis kondenseeruda.

  Sellisel juhul oodake enne arvuti sisselülitamist vähemalt üks tund.

  Ärge kasutage arvutit suure niiskusega kohtades (suhteline õhuniiskus üle 80%), kuna see võib põhjustada arvuti rikke.

Tagasi lehe algusesse