# Kasutusjuhend

# Arvuti VAIO Pro 11/13SVP1121/SVP1321

Prindi

## Märkused LCD-ekraani kohta

LCD-ekraani õigeks kasutamiseks lugege järgmisi ettevaatusabinõusid.

- LCD-ekraan on toodetud tipptehnoloogiaga. Siiski võite LCD-ekraanil näha pidevalt ilmuvaid pisikesi musti ja/või eredaid punkte (punaseid, siniseid või rohelisi). See on tootmisprotsessi normaalne tagajärg ega viita talitlushäirele.

- Ärge kriimustage LCD-ekraani ega avaldage sellele survet. See võib ekraani kahjustada.

- Ärge avaldage LCD-ekraanile survet, kui arvuti kaas on kinni, sest see võib LCD-ekraani kriimustada või määrida.

- LCD-ekraan võib kasutamisel soojaks minna. See on tavaline ega viita rikkele.

- Teie VAIO arvuti LCD-/puuteekraani mehaanilise konstruktsiooni tõttu võib ekraani pind arvuti pikemal kasutamisel soojaks minna. See on tavaline ega viita rikkele. (Puuteekraaniga mudelid)

- LCD-/puuteekraan on parema vastupidavuse saavutamiseks tehtud tugevdatud klaasist, kuid olge sellega siiski ettevaatlik, kuna see pole 100% purunemiskindel. Kui ekraan puruneb kildudeks, ärge vigastage end klaasikildudega. (Puuteekraaniga mudelid)

- Ärge jätke LCD-ekraani päikese kätte. See võib LCD-ekraani kahjustada. Kaitske VAIO arvutit kindlasti otsese päikesevalguse eest, kui seda akna lähedal kasutate.

- Ärge avaldage LCD-ekraanile või selle äärtele kaant avades või VAIO arvutit tõstes survet. LCD-ekraan võib survele või lisakoormusele tundlik olla ja see võib ekraani kahjustada või talitlushäire põhjustada. Arvutit avades hoidke ühe käega alumisest osast kinni ja tõstke teise käega õrnalt LCD-ekraan üles. Kui liigutate arvutit lahtise kaanega, hoidke arvutist kindlasti kahe käega kinni.

- VAIO arvuti kasutamine madalal temperatuuril võib LCD-ekraanil tekitada jääkkujutisi. See ei viita talitlushäirele. Ekraani tavaline olek taastub, kui arvuti on jälle tavalise temperatuuriga keskkonnas.

- LCD-ekraanil võib jääkkujutis tekkida ka siis, kui üks kujutis on ekraanil pikka aega. Jääkkujutis kaob aja jooksul. Jääkkujutiste tekkimise vältimiseks kasutage ekraanisäästjat.

Tagasi lehe algusesse